钦定古今图书集成/理学汇编/文学典/第090卷 > 唐朝
## 钦定古今图书集成/理学汇编/文学典/第090卷 > 唐朝

按《广西通志》：“朝字用大，兴安人。刻意力学，试鄂省不
利，携书游西湖，谒西畴刘先生而请益焉。丁亥中选，
授辰溪教谕。时湖湘道阻，旧立盐钞法，官民病之。朝
乃条救弊之策，上大府不用，归而授徒家塾。乃檃括
小学，自幼至长，次第为训蒙小诗五十馀篇。每讲学，
必先示以濂洛关闽粹论，使之体认自得。尝析心字”
之义为《心法纂图》，学者从之，莫不知所趋向。时鄂省
移桂行省平章，遂举朝领桂林路教事。未几，居父丧，
遂不复仕。洪武初，兵围桂，闻城破，泣下歔欷作《五无
吟》以见意。